CELEX: 32011R0428
Language: hr
Date: 2011-04-27 00:00:00
Title: Uredba Komisije (EU) br. 428/2011 od 27. travnja 2011. o razvrstavanju određene robe u kombiniranu nomenklaturu

01/Sv. 003
            
            
               HR
            
            
               Službeni list Europske unije
            
            
               281
            
         32011R0428
   
               L 113/6
            
            
               SLUŽBENI LIST EUROPSKE UNIJE
            
            
               27.04.2011.
            
         
      UREDBA KOMISIJE (EU) br. 428/2011
   od 27. travnja 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim općim pravilima, robu opisanu u stupcu 1 tablice iz Priloga trebalo bi razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.
            
         
               (4)
            
            
               Primjereno je osigurati da se obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom mogu nastaviti navoditi od strane korisnika tijekom razdoblja od tri mjeseca, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2).
            
         
               (5)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice u Prilogu razvrstava se u kombiniranu nomenklaturu sukladno odgovarajućoj oznaci KN iz stupca 2 te tablice.
   Članak 2.
   U skladu s odredbama članka 12. stavka 6. Uredbe (EEZ) br. 2913/92, mogu se, tijekom razdoblja od tri mjeseca, nastaviti navoditi obvezujuće tarifne informacije koje izdaju carinska tijela država članica, a koje nisu u skladu s ovom Uredbom.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. travnja 2011.
      
         
            Za Komisiju U ime Predsjednika
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Aparat s baterijskim napajanjem u obliku cilindra visine od oko 21 cm, promjera 9 cm i težine od oko 310 g (takozvani „aerosolni raspršivač”) namijenjen za uporabu s izmjenjivom posudom za aerosol.
                           Aparat se sastoji od:
                           
                                       —
                                    
                                    
                                       elektromehaničkog sustava za pokretanje mehanizma za raspršivanje aerosola iz posude
                                    
                                 
                                       —
                                    
                                    
                                       senzora i tipki za pokretanje elektromehaničkog sustava i
                                    
                                 
                                       —
                                    
                                    
                                       plastičnog kućišta s otvorom koji omogućuje raspršivanje aerosola kada je pokrenut elektromehanički sustav.
                                    
                                 Kada sadrži posudu za aerosol, aparat može osvježavati zrak u ograničenom prostoru u zgradi postepenim raspršivanjem mirisa u trenutku kada senzor otkrije prisutnost osobe ili u pravilnim unaprijed podešenim vremenskim razmacima.
                        
                     
            
               8509 80 00
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, napomenom 3(b) uz poglavlje 85. i tekstom oznaka KN 8509 i 8509 80 00.
               Razvrstavanje u tarifni broj 8424 nije moguće budući da sam aparat ne izbacuje, štrca niti raspršuje, već samo pokreće mehanizam za raspršivanje iz posude za aerosol.
               Aparat je elektromehanički aparat s ugrađenim motorom tarifnog broja 8509 vrste koja je uobičajena za uporabu u kućanstvu.
               Razvrstava se stoga u oznaku KN 8509 80 00.
            
         
               
                           2.
                        
                        
                           Set pripremljen za maloprodaju, sastoji se od:
                           
                                       —
                                    
                                    
                                       elektromehaničkog uređaja (takozvanog „aerosolnog raspršivača”) i
                                    
                                 
                                       —
                                    
                                    
                                       izmjenjive posude za aerosol.
                                    
                                 „Aerosolni raspršivač” je aparat s baterijskim napajanjem u obliku cilindra visine od oko 21 cm, promjera 9 cm i težine od oko 310 g koji se sastoji od:
                           
                                       —
                                    
                                    
                                       elektromehaničkog sustava za pokretanje mehanizma za raspršivanje aerosola iz posude
                                    
                                 
                                       —
                                    
                                    
                                       senzora i tipki za pokretanje elektromehaničkog sustava i
                                    
                                 
                                       —
                                    
                                    
                                       plastičnog kućišta s otvorom koji omogućuje raspršivanje aerosola kada je pokrenut elektromehanički sustav.
                                    
                                 Posuda za aerosol sadrži parfumirani pripremljeni dezodorans za prostorije oznake KN 3307 49 00.
                           Kada sadrži posudu za aerosol, „aerosolni raspršivač” može osvježavati zrak u ograničenom prostoru u zgradi postepenim raspršivanjem mirisa u trenutku kada senzor otkrije prisutnost osobe ili u pravilnim unaprijed podešenim vremenskim razmacima.
                           Posuda s aerosolom je potrošna roba koja se može izmijeniti, kada se isprazni, novom posudom s aerosolom istih dimenzija.
                        
                     
            
               8509 80 00
            
            
               Razvrstavanje se utvrđuje odredbama Općih pravila 1 i 6 za tumačenje kombinirane nomenklature, napomenom 3(b) uz poglavlje 85 i tekstom oznaka KN 8509 i 8509 80 00.
               Sastavni dio koji setu daje osnovnu značajku je aerosolni raspršivač budući da se stalno koristi, dok se aerosol mora izmijeniti kada se isprazni.
               Razvrstavanje u tarifni broj 8424 nije moguće budući da sam aparat ne izbacuje, štrca niti raspršuje, već samo pokreće mehanizam za raspršivanje iz posude za aerosol.
               Uređaj je elektromehanički aparat s ugrađenim motorom tarifnog broja 8509 vrste koja je uobičajena za uporabu u kućanstvu.
               Razvrstava se stoga u oznaku KN 8509 80 00.